Diari Oficial de la Generalitat Valenciana


Sumari del DOGV 7897, del 17-10-2016 (2016/8026)

ACORD de 7 d'octubre de 2016, del Consell, pel qual s'autoritza incrementar els límits, quantitatiu i del nombre d'anualitats per a comprometre despesa plurianual a càrrec de la línia de subvenció S4728, «Millorar les explotacions ramaderes. Accions en comú», de l'annex de transferències i subvencions de capital del programa 714.80, Agricultura i Ramaderia, segons el que estableix l'article 40 de la Llei 1/2015, d'Hisenda Pública, del sector públic instrumental i subvencions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8026


Data del document
:   07-10-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 d'octubre de 2016, del Consell, pel qual s'autoritza incrementar els límits, quantitatiu i del nombre d'anualitats per a comprometre despesa plurianual a càrrec de la línia de subvenció S4728, «Millorar les explotacions ramaderes. Accions en comú», de l'annex de transferències i subvencions de capital del programa 714.80, Agricultura i Ramaderia, segons el que estableix l'article 40 de la Llei 1/2015, d'Hisenda Pública, del sector públic instrumental i subvencions. [2016/8026]  
En l'annex de transferències i subvencions de capital del programa 714.80, Agricultura i Ramaderia, s'inclou la línia nominativa S4728, «Millorar les explotacions ramaderes. Actuacions en comú», que té com a beneficiari Mercados Centrales de Abastecimiento de Valencia, SA (Mercavalencia) i dóna cobertura al conveni que es va subscriure el 15 de desembre de 2008 i a les seues successives addendes, per a ampliar les instal·lacions de l'escorxador. La Conselleria d'Agricultura, Medi Ambient, Canvi Climàtic i Desenvolupament Rural, a fi de poder desenvolupar el conveni indicat de manera satisfactòria per a ambdues parts i adaptar-se a les exigències pressupostàries, planteja subscriure una nova addenda al conveni, desplaçant a l'exercici 2017 els 500.000 euros a què ascendeix l'anualitat 2016, per al que resulta necessari incrementar els límits tant quantitatius com del nombre d'anualitats que, per a assumir compromisos a càrrec d'exercicis futurs, estableix l'article 40 de la Llei 1/2015 d'Hisenda Pública, Sector Públic Instrumental i de Subvencions,  
A aquest efecte, i en virtut del que preveu l'apartat 4 de l'article 40 i la disposició transitòria huitena, apartat sisé, de la Llei 1/2015, d'Hisenda Pública, Sector Públic Instrumental i Subvencions, a proposta del conseller d'Hisenda i Model Econòmic, el Consell en la reunió del 7 d'octubre de 2016 adopta el següent  
  
  
Acord  
  
S'autoritza,d'acord amb el que preveu l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, modificar els límits per a comprometre despesa plurianual a càrrec de la línia subvenció S4728, «Millorar les explotacions ramaderes. Actuacions en comú», del programa 714.80, Agricultura i Ramaderia, que suposa:  
a) Ampliar el relatiu al nombre d'anualitats, que s'estendrà fins a l'exercici 2017.  
b) Incrementar el límit quantitatiu per a l'anualitat 2017, d'acord amb el detall següent:  
  
Exercici Límit actual (?) Límit modificat (?)  
5238 635.033,54 805.628,00  
  
  
  
València, 7 d'octubre de 2016  
  
La consellera secretària,  
MÓNICA OLTRA JARQUE